Fakulta elektrotechniky a informatiky Slovenskej technickej univerzity v Bratislave

Fakulta elektrotechniky a informatiky Slovenskej technickej univerzity (skr. FEI STU) je jedna zo siedmich fakúlt Slovenskej technickej univerzity v Bratislave. Je to najstaršia technická fakulta na Slovensku zameraná na elektrotechniku, informatiku a príbuzné oblasti. Poskytuje medzinárodne uznávané univerzitné štúdium, prevádzkuje vedecký výskum a vývoj a spolupracuje s akademickými a priemyselnými partnermi doma a v zahraničí. Sídli na Ilkovičovej ulici č. 3 v Bratislave v časti Karlova Ves. V budove fakulty sídli taktiež Národné centrum robotiky a Medzinárodné laserové centrum. Študenti fakulty môžu využiť ubytovacie zariadenie ŠD Mladosť patriace STU.

K fakulte sa možno dostať autobusmi liniek MHD 31 (Cintorín Slávičie údolie ->Blumentál), 32 (Hlavná stanica->Dlhé diely, Kuklovská) a 39 (Cintorín Slávičie údolie -> Ostredky, Súhvezdná) (zastávka ZOO). V blízkosti fakulty taktiež vedie diaľnica D2 (Bratislava->Brno).

V blízkosti fakulty sa nachádza Fakulta informatiky a informačných technológií Slovenskej technickej univerzity v Bratislave a Fakulta matematiky, fyziky a informatiky a Prírodovedecká fakulta Univerzity Komenského v Bratislave.

Študijné programy fakulty 
Fakulta poskytuje vzdelanie v troch stupňoch (bakalárske, inžinierske, doktorandské).

 Pre bakalárske štúdium (3-ročné) sú poskytované študijné programy:
 Aplikovaná informatika
 Automobilová mechatronika
 Elektroenergetika
 Elektronika
 Elektrotechnika
 Jadrové a fyzikálne inžinierstvo
 Robotika a kybernetika
 Telekomunikácie

 Pre inžinierske štúdium (2-ročné) sú poskytované študijné programy:
 Aplikovaná elektrotechnika
 Aplikovaná informatika
 Aplikovaná mechatronika a elektromobilita
 Elektroenergetika
 Elektronika a fotonika
 Jadrové a fyzikálne inžinierstvo
 Robotika a kybernetika
 Multimediálne informačné a komunikačné technológie
 Kozmické inžinierstvo(od akademického roku 2020/2021)

 Pre doktorandské štúdium (3-ročné denné prezenčné / 4-ročné externé) sú poskytované študijné programy:
 Aplikovaná informatika
 Elektroenergetika
 Elektronika a fotonika
 Fyzikálne inžinierstvo
 Jadrová energetika
 Mechatronické systémy
 Meracia technika
 Robotika a kybernetika
 Telekomunikácie
 Teoretická elektrotechnika

Ústavy FEI STU
 Ústav automobilovej mechatroniky (ÚAMT)
 Ústav elektroenergetiky a aplikovanej elektrotechniky  (ÚEAE)
Ústav elektroniky a fotoniky (ÚEF) 
 Ústav elektrotechniky (ÚE)
 Ústav informatiky a matematiky  (ÚIM)
 Ústav jadrového a fyzikálneho inžinierstva (ÚJFI)
 Ústav robotiky a kybernetiky (ÚRK)
 Ústav multimediálnych informačných a komunikačných technológií (ÚMIKT)       (Do 31.10.2016 Ústav telekomunikácií) 
 Inštitút komunikácie a aplikovanej lingvistiky (IKAL)
 Technologický inštitút športu (TIŠ) - v TIŠ FEI sa nachádza vlastná plaváreň, posilovňa, lezecká stena, veľká a malá telocvičňa a úpolová telocvičňa)

Dekani
 Prvý rektor Jur Hronec    
19421943 Jozef Fischhof   
19431946 Ján Gonda    
19461947 Jozef Čabelka     
19471948 Ľudovít Kneppo    
19481949 Josef Kožoušek   
19491950 Alois Hebký   
19501952 Ľudovít Kneppo    
19521958 Anton Rozsypal    
19581960 Ján Chmúrny      
19601962 Oldrich Benda    
19621964 Miroslav Šalamon   
19641966 Ladislav Reiss  
19661969 Ladislav Gvozdják  
19691970 Jozef Jarošek  
19701976 Juraj Bízik 
19761979 Václav Kalaš  
19791990 Ladislav Hruškovič  
19901994 Ľudovít Molnár  
19942000 Viktor Smieško  
20002007 František Janíček  
20072011 Ján Vajda
20112015 Gabriel Juhás 
2015Miloš Oravec

Referencie

Externé odkazy 
 Domovská stránka

 
Slovenská technická univerzita v Bratislave
Elektrotechnické fakulty na Slovensku
Informatické fakulty na Slovensku
Technické fakulty na Slovensku